冬至

冬至，也叫冬节，是农历浪个一个交关重要个节气，也是传统节日。勒二千五百多年之前个春秋时代，中国就已经用土圭观测太阳，测定出冬至，俚是廿四节气当中最早制订出个一个，辰光勒每年个阳历12月21号到23号之间，搿一日天是北半球全年当中白天最短、夜里最长个一日天。

 节气 
冬至是廿四节气之一，最重要个节气之一。冬至前是大雪（12月7-9号交节），冬至之后是小寒（翌年1月4-6号交节），冬至是12月21号到12月23号交节。据记载，周代以冬十一月为正月，以冬至为岁首过新年。

 吴地习俗 
冬至大如年。苏州人有“冬至大如年”个叫法，所以特别重视搿个节日。传统个姑苏人家，会勒冬至夜吃冬酿酒。节前，亲眷互相送礼，提筐檐盒，谓之冬至盘。节前一夜，俗叫冬至夜，全家团聚吃冬至夜饭。凡是出嫁个囡鱼板调回转夫家，要是留勒娘家，不利亲眷，会穷得“十只饭箩九只空”。南瓜弗可以放勒窝里过夜，板调放勒露天屋面浪，不然要遭灾殃。夜饭前头要祭祖，祭祖个菜板调回锅烧，弗然吃之会记忆力差个。夜饭个菜特别丰盛，有铜钿个人家起码八盆一暖锅，外加侪是鸡、整鸭、大青鱼，还有红焖蹄膀。窝里有外出个人，也会照样放一副筷鞥。各种菜侪有个吉祥个名称。

冬至早浪向起来，有个吃冬至汤团，有个吃年糕。另外，俗以冬至前后有雨雪，主年夜晴。要是冬至天晴，搿么年末就多雨雪，路浪泥泞。所以有“干净冬至邋遢年，邋遢冬至干净年”个讲法。

 争议 
近年来，中国北方个“冬至吃饺子”习俗畀大众媒体有意识立在交关平台高头宣传，拿迭个活动，变相宣传成中国个全国习俗。迭个做法，遭到交关反对。弗过，冬至吃饺子个名声，同时也越来越响，年轻人对“冬至吃饺子”接受度也越来越高。

谚语
江南：「清爽冬至邋遢年，邋遢冬至清爽年」。意思是冬至假使是晴天，春节通常要落雨，反之亦然。

 参考 

Category:节气
Category:节日